Β ΓΥΜΝΑΣΙΟΥ

ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

**3.Η ενετική οικονομική διείσδυση και το Σχίσμα των Εκκλησιών**

**α. Εμπορικά προνόμια στους Βενετούς**

Ο **Αλέξιος Α’** ζήτησε τη βοήθεια των Βενετών

* για να αντιμετωπίσει τους Νορμανδούς που είχαν αποβιβαστεί στα παράλια της Ηπείρου.
* Κατάφερε να τους νικήσει με τη βοήθεια του Βενετικού στόλου.
* Σε αντάλλαγμα προσέφερε στους Βενετούς με  **χρυσόβουλο** (επίσημη έγγραφη συμφωνία με υπογραφή του αυτοκράτορα και σφραγισμένη με τη χρυσή του βούλα) τα παρακάτω **προνόμια**:

**→**Τίτλους και χρηματικές χορηγίες  για τους άρχοντες(κοσμικούς και εκκλησιαστικούς) των Βενετών

→ Οι Βενετοί έμποροι αποκτούν στην Κωνσταντινούπολη σκάλες(αποβάθρες) και καταστήματα .

→ Εμπορεύονται ελεύθερα σε όλα τα σημαντικά βυζαντινά λιμάνια χωρίς δασμούς.

Αποτελέσματα των παραχωρήσεων αυτών:

**→** Το Βυζάντιο παραιτείται εκούσια από τα φορολογικά, ναυτιλιακά και οικονομικά δικαιώματά του.

**→**Οικονομική κυριαρχία των Βενετών στην Ανατολή και ίδρυση μιας πανίσχυρης αποικιακής αυτοκρατορίας.

→ Απώλεια από το Βυζάντιο **α**) της θέσης του μεσάζοντα μεταξύ Αράβων και Δύσης και **β)** της κυριαρχίας  τους στο εμπόριο.

Αργότερα οι αυτοκράτορες προσπαθούν να περιορίσουν τη δύναμη της Βενετίας

**→**Παραχωρώντας προνόμια σε άλλες ιταλικές ναυτικές πόλεις (Γένοβα, Πίζα)

→ Δημεύοντας τις περιουσίες των Βενετών

→ Υποκινώντας βιαιότητες του λαού της Κωνσταντινούπολης εναντίον τους.

**β. Το Σχίσμα των Εκκλησιών (1054)**

→ Στα χρόνια του Κων/νου Θ’ η παλιά αντιπαράθεση για την κυριαρχία στη χριστιανική οικουμένη οδηγήθηκε σε ρήξη.

**→**Αντιπαλότητα Ανατολής-Δύσης, μέσω των πατριαρχείων Κωνσταντινούπολης και Ρώμης για την κυριαρχία στο χριστιανικό κόσμο.

→ Οι σχέσεις των δυο εκκλησιών διακόπτονται. Τα Πατριαρχεία Αντιοχείας, Ιεροσολύμων και Αλεξάνδρειας στηρίζουν το πατριαρχείο Κωνσταντινουπόλεως.

→ Αν και οι διαφορές δεν ήταν αγεφύρωτες, η αλαζονεία των δυο διαπραγματευτών (Πατριάρχης Μιχαήλ Κηρουλάριος και απεσταλμένος του Πάπα Ουμβέρτος) δεν επέτρεψε την αποφυγή του σχίσματος, αφού πλέον τα δύο πατριαρχεία αντιπροσωπεύουν δύο χωριστές χριστιανικές εκκλησίες:

**→**Η Εκκλησία χωρίζεται σε Ορθόδοξη (Κωνσταντινούπολη)  και Ρωμαιοκαθολική (Ρώμη).

**→**Το σχίσμα είχε ανυπολόγιστες συνέπειες για τη Βυζαντινή Αυτοκρατορία αφού η εξέλιξη αυτή προκάλεσε μεγάλη αντιπαλότητα και μίσος μεταξύ Ανατολής και Δύσης.

**ΕΡΩΤΗΣΕΙΣ**

1. Ποια ήταν τα αίτια της παραχώρησης των προνομίων στη Βενετία και τις άλλες ιταλικές ναυτικέ πόλεις για το εμπόριο και την οικονομία του Βυζαντινού Κράτους;
2. Ποια υπήρξαν τα αποτελέσματα των παραχωρήσεων αυτών για το Βυζάντιο;
3. Ποιες ήταν οι αιτίες και οι συνέπειες του σχίσματος των δύο Εκκλησιών;